**Z á p i s n i c a**

zo zasadnutia výboru pozemkového spoločenstva Urbár Stankovany

konaného dňa 26.9. 2020

Prítomní podľa prezenčnej listiny

**Program:**

1. Návrh programu, určenie zapisovateľa
2. Kontrola uznesenia
3. Správa o stave účtu
4. Správa o dodávkach palivového dreva pre podielnikov
5. Správa o ťažbových a pestevných prácach
6. Diskusia
7. Návrh na uznesenie

Zasadnutie výboru viedol predseda výboru, privítal prítomných, konštatoval, že výbor je uznášaniaschopný.

1. **Návrh programu, určenie zapisovateľa**

Ján Karas oboznámil prítomných s program, ktorí prítomní členovia schválili. Za zapisovateľku určil Annu Brukovú.

1. **Kontrola uznesenia**

Uznesenie zo zasadnutia výboru boli vzaté na vedomie.

1. **Správa o stave účtu**

K 26.9.2020 bolo na bežnom účte v Poštovej banke 41 268,71 € a v pokladni je 323,76 €.

1. **Správa o dodávkach palivového dreva pre podielnikov**

K 26. 9. 2020 bolo vybavených 76 podielnikov. Ostáva vybaviť ešte 10 podielnikov.

1. **Správa o ťažbových a pestevných prácach**

 Správu podal Ing. Chyla. Hovoril , že prerezávky sú už hotové. V jeseni treba zalesňovať v Dierovej a urobiť ochranu proti ohryzu. Oznámil, že pán Frič opravil cestu v Havrane. Čo sa týka prebierok, Komovci majú ešte dokončiť prebierku a povyťahovať drevo. Treba vyčistiť aj skládky. Ďalej hovoril, že nás čaká kontrola PPA v Korbelke. Hovoril o novom 10- ročnom pláne. Do 30.10. sa treba vyjadriť k tomuto plánu.

1. **Diskusia**

František Belko si podal žiadosť na vyťaženie dvoch vývratov v Dierovej. Úžitkové drevo chce použiť na drobnú stavbu. V žiadosti však chýba povolenie na túto stavbu. Vladimír Lacko hovoril, že cestu, ktorú opravil pán Frič treba vyspádovať a urobiť rygol vedľa cesty. Predseda výboru sa vrátil k otázke vysporiadania pozemku pod pílnicou a tiež hovoril o  obnovení cesty do Dierovej , prepojenie cesty cez Semberov kopec. Táto cesta by sa mohla vybudovať v spolupráci s OL Stankovany. Ing. Peter Straka poukázal na údržbu traktora , na zabezpečenie rezervného kolesa na traktor ,aj na vývozku. Ďalej sa dotkol problému vyvážania palivového dreva pre podielnikov mimo územia obce.

1. **Návrh na uznesenie**

Predseda PS podal návrh na uznesenie.

V Stankovanoch 26. 9.2020 zapísala Anna Bruková

Overovatelia: ...................................

 ...................................

**U z n e s e n i e**

prijaté na zasadnutí výboru PS Urbár Stankovany

dňa 26.9: 2020

**Uznesenie č. 1 k bodu 1**

Výbor PS súhlasí s programom zasadnutia a s menovaním zapisovateľky.

**Uznesenie č. 2 k bodu 2**

Predseda výboru konštatoval, že uznesenia zo zasadnutia výboru zo dňa 30. 6. 2020 boli vzaté na vedomie.

**Uznesenie č. 3 k bodu 3**

Výbor PS berie na vedomie správu o stave účtu.

**Uznesenie č. 4 k bodu 4**

Výbor PS berie na vedomie správu o dodávkach palivového dreva pre podielnikov.

**Uznesenie č.5 k bodu 5**

Výbor PS berie na vedomie správu o pestevných a ťažbových prácach.

**Uznesenie č. 6 k bodu 6**

Výbor PS vyhovel žiadosti Františka Belku na vyťaženie dvoch vývratov v Dierovej, ale musí doložiť povolenie na drobnú stavbu. Výbor PS berie na vedomie diskusné príspevky , obsah ktorých je zaznamenaný v zápisnici.

V Stankovanoch 26. 9. 2020 Ján Karas

 predseda PS Urbár Stankovany

Prílohy: prezenčná listina